
ANUNŢURI 


Săptămâna care a trecut a fost plină de evenimente: ne-am bucurat de slujirea-împreună, la hramul Sfântului 
Maxim Mărturisitorul, a mai multor preoţi apropiaţi obştii şi a celor doi ierarhi arădeni. De asemenea, ctitorii bise- 
ricii au dorit să petreacă aceste zile cu noi, cu acest prilej lansân- 
du-se prima carte a dnei Gabriela Beu, Poezici pentru arici, atât 
versurile, cât şi desenele fiind creaţia dânsei. Iar de Sf. Ap. Timo- 
tei, dl. Constantin Beu şi-a serbat ziua de naştere la Liturghia să- 
vârşită în acea zi. Un alt hram a fost vineri, de Sf. Iosif cel Milos- 
tiv, ocrotitorul asociaţiei conduse de Mihai Ţepeş. 


10 ani sunt de când a trecut la Domnul sora 
Georgina, una dintre credincioasele care au 
călcat pragul Bisericii chiar din primii ani de 


după sfințire. Dumnezeu să-i dea odihnă! 


ŞTIRI 


* În şedinţa Adunării Eparhiale a Arhiepiscopiei Aradului desfășura- 
tă pe 20 ianuarie au fost prezentate activităţile desfăşurate în anul 
2023. Pentru activităţile filantropice a fost cheltuită suma de 6.094.951 
lei, din care o parte pentru oferirea a 80.000 de porţii de mâncare la 
cantina socială „Sfântul Nicolae”. De asemenea, Arhiepiscopia Aradului i 
-a ajutat pe sinistraţii din Valea Crişului Alb cu peste două milioane de 
lei. (sursa: arhiepiscopiaaradului.ro) 


SERILE DUHOVNICEȘTI 


DE LA 


CATEDRALA VECHE 


* La Târgu Mureş va fi inaugurat primul centru comunitar pentru 
tratarea adicţiilor. Specialiştii „Social MED” vor oferi suport pentru 
detoxificare, dezalcoolizare şi dependențe, precum şi tratamente com- 
plete de reabilitare, cu suport psihologic individualizat şi confidenţialita- 
te maximă. (sursa: basilica.ro) 


Pr.Lect. Univ. Dr. i | 
i ŞTEFAN NEGREANU 


Răbdarea Domnului | 
și olt e si Ox UI 


Fă 


* Sinodul Bisericii Ortodoxe a Greciei a votat săptămâna aceasta împo- 


Manastiri, oa ) triva intenţiei statului grec de a oficializa căsătoriile între ho- 
Serie de conferințe lunare . Ediţia 49. mosexuali şi adoptarea copiilor de către aceştia. Sinaxa Sf. Mun- 
A te Athos a emis un comunicat în acelaşi sens, iar la câteva zile după 
A aceasta, Patriarhia Constantinopolului a declarat că sprijină hotărârea 


BD C/a Minute reoneionoloe tere mncem FE): Bisericii Greciei, fiind total împotriva legalizării căsătoriilor împotriva 
sociaţiei parohiale “Calea Mântuirii” ; 


Iele ea ianta II aaa) firii. (sursa: orthodoxchristian.com) 


LIBRĂRIA LOGOS 
ne recomandă 


Jean-Claude Larchet 
Dumnezeu este Iubire. Mărturia Sfântului Siluan Athonitul 


Cunoscând prin propria-i trăire greutăţile vieţii duhovniceşti şi slăbiciunea omenească, 
Sfântul Siluan nu ne înfăţişează un ţel înalt, greu de atins [...], ci ne pune înainte o rân- 2 
duială de viaţă duhovnicească despre care spune de nenumărate ori că este la îndemâna Jean-Claude Larchet 
fiecărui om, în care cea mai mică strădanie este primită, iar dacă se face în duh de căinţă 
şi cu rugăciune, cu ajutorul lui Dumnezeu, este degrabă încununată de roade. Sfântul 
Siluan ne dă şi dreptarul neînşelător cu care să ne măsurăm sporirea în iubirea de 
aproapele şi în iubirea şi cunoașterea lui Dumnezeu. Iar cunoscându-ne măsura, vom 
stărui negreşit în smerenie şi în simţirea slăbiciunii noastre. Căci, în chip minunat, în 
adânc de slăbiciune Îşi arată Dumnezeu puterea Sa şi în smerenie i Se descoperă EI 
omului. Iar viaţa Sfântului Siluan este mărturia cea mai grăitoare a acestui tainic adevăr. 


Mărturia Sfântului 
Siluan Athonitul 


Arhiva pdf a revistei: https://archive.org/search.php?query=Maximina+pentru+suflet&sort=-publicdate 
Contact: revista.maximina 9 gmail.com sau la tel. 0734.104.372. Mulţumim tuturor pentru rugăciuni şi ajutor! 


Foaie ortodoxă 


Numărul 3 (CLVI) 


D 28 - Duminica a 14-a după Rusalii 

(Pilda nunţii fiului de împărat); 

Sf. Cuv. Efrem Sirul; Sf. Cuv. Isaac Sirul; Sf. 
Cuv. Paladie şi Iacov Sihastrul 


L 29 - Sf. Sf. Mc. Ignatie Teoforul - aducerea 
moaştelor; Sf. Cuv. Afraat Persul; Sf. Cuv. Gil- 
da Înțeleptul 

Mărturisitorul loan Marini (1947) 


Mao - Sr. TREI IERARHI: VASILE, GRIGORIE ȘI 
IOAN; 

Sf. Cuv. Zinon Postitorul; Sf. Cuv. Pelaghia cea 
nebună pt. Hristos (de la Diveevo) 


Mi 31 - Sf. Mc. Chir şi Ioan, doctori fără de ar- 
ginţi; Sf. Mc. Atanasia şi fiicele sale: Teodota, 
Teoctista şi Eudoxia; Sf. Mc. Trifina (ajută- 
toare mamelor ce nu pot să alăpteze); Sf. Cuv. 
Arsenie cel Nou din Paros 

Mărturisitorul Mitropolit Bartolomeu Anania (2011) 


J 1 - Înainteprăznuirea Întâmpinării Domnu- 
lui; Sf.Mc. Trifon; Sf. Mc. Perpetua şi Felicitas; 
Sf. Cuv. Brighita — ocrotitoarea Irlandei 


V 2 - ÎNTÂMPINAREA DOMNULUI 
Sf. Mucenic Agatodor - PEŞTE 


S 3 - Sf. şi Dreptul Simeon; Sf. Proorociţă Ana; 
Sf. Prorooc Azaria; Sf. ler. Nicolae, luminăto- 
rul Japoniei; Sf. Ansgar (Oscar), luminătorul 
Danemarcei şi Suediei 

4 [4 Calea lui 


Dumnezeu este o 
cruce zilnică. Nimeni 
deci nu s-a suit la cer 

fără osteneală. 


Sr. ISAAC SIRUL 


pasta 


VupA"! 

ENERGIA 


oamenilor pașnici 


Cana un suflet nu mai umblă „potrivit veacului acestei 
lumi”, când „dumnezeul veacului acestuia” nu-i mai or- 
beşte mintea, când acest suflet nu mai zace întru cel vi- 
clean aşa cum zace lumea întreagă, atunci el cunoaşte 
adevărul care îl face liber şi intră în Împărăţia unde 
domneşte Dumnezeul păcii. Odată intrat aici, sufletul 
capătă pacea lui Dumnezeu care îl face invulne- 


rabil în faţa răutăţilor omeneşti şi diavoleşti. Cu 
alte cuvinte, cei ce au pacea lui Iisus, departe de a muri, 
învie ca şi bobul de grâu tocmai atunci când începe a 
putrezi. 


Cei ce au intrat în împărăţia unde domneşte Împăratul 
Păcii, nu numai că rămân invulnerabili, ca o stâncă de 
granit în mijlocul valurilor furioase, ci dobândesc în 
plus energia Duhului Sfânt, care face ca răul ce îi 
loveşte să se prefacă în mijloc de desăvârşire pentru cel 
lovit şi într-un minunat mijloc de schimbare în bine a 
celor ce îi aplică loviturile. 


Celor ce iubesc pe Dumnezeu toate li se lucrează 


spre bine. Comentând aceasta, Sf. loan Gură de Aur 
spune că nu înseamnă că nu le va veni niciun rău acestor 
oameni, ci că toate li se lucrează spre bine, adică Dum- 
nezeu va întrebuința toate spre binele celor care primesc 
cu mulţumire chiar şi pe cele rele. Aceasta este cu mult 
mai mare decât a împiedica să vină relele sau a le nimici 
atunci când au ajuns în viaţa creştinului. 


Aşa a lucrat Dumnezeu cu cei trei tineri din cuptorul din 
Babilon: nu a împiedicat de a cădea tinerii în cuptor, nici 


Versuri 


Arhim. Paulin Lecca 


nu a stins văpaia când au căzut în ea, ci a lăsat-o să ardă 
şi prin aceasta i-a arătat şi mai minunaţi. Când a văzut 
Nabucodonosor că cei trei tineri au rămas nearşi şi că 
nici măcar nu miroseau a foc, a strigat: „Binecuvântat să 
fie Dumnezeul lui Şadrac, Meşac şi Abed-Nego, Care a 
trimis pe îngerul Său şi a mântuit pe robii Săi!” Iată cum 
darul lui Dumnezeu întru neputinţe se desăvârşeşte. Cei 
trei tineri tocmai când au fost mai slabi s-au dovedit a fi 
mai tari. Energia Duhului Sfânt care a lucrat prin ei i-a 
făcut biruitori atât vertical, asupra lor înşişi, cât şi ori- 
zontal, asupra lui Nabucodonosor, schimbându-l într-un 
blând mieluşel. 


Această energie spirituală, această pace divină atra- 
ge inimile oamenilor, răzbeşte sufletele, le mişcă. Se 
propagă ca undele uşoare la suprafaţa apei în care ai 
aruncat o piatră şi prin care o undă provoacă pe cealaltă 
şi aceasta pe a treia. 


S. Maugham zice despre un personaj de-al său: 
„Tovărăşia şi prezenţa lui ţinea loc de conversație; ... 
deşi nu spunea niciodată nimic deosebit şi nici de spirit, 
sunt convins că fără el ne-am fi plictisit”, căci „partea 
cea mai importantă nu era învăţătura lui, ci el însuşi, 
seninătatea lui, măreţia sufletului său.” 


Prin urmare, oriunde apare un suflet paşnic, un suflet în 
care sălăşluieşte pacea lui Hristos, dispare plictiseala şi 
urâtul, oamenii devin mai buni, casele se transformă în 
rai, iar păcătoşii vor să se pocăiască. Căci nu ei ard păca- 
tele şi pe diavol, ci Duhul Sfânt pe Care Il acumulează, şi 
pacea lui Iisus, care e un rod al Duhului. 


Anotimpuri 


Bartolomeu Valeriu Anania 


Pe-acest mormânt - al cui o fi? - a nins. 
Nu plânge, heruvimul nu s-a stins. 
Pe-acest mormânt a răsărit o floare. 
Nu plânge, heruvimul n-o să zboare. 
Pe-acest mormânt se scutură cucută. 
Nu plânge, heruvimul o sărută. 


Pe-acest mormânt s-a veştejit o fragă. 
Nu plânge, heruvimului i-i dragă. 
Pe-acest mormânt se cântă o colindă. 
Nu plânge, heruvimul e-n oglindă. 
Pe-acest mormânt nu s-a-ntâmplat nimic. 
O lacrimă se-aprinde'n cerul mic. 

CINA: mâncare 
pentru trup și suflet 


A citi ceva duhovnicesc în timp ce 


mănânci este un lucru obişnuit la 
mănăstiri. Dar să faci aşa ceva într-o 
familie în care sunt copii mulţi şi de 
toate vârstele este ceva imposibil. 
Aşa m-am gândit când am citit în- 
demnul Sf. loan Gură de Aur: 
„Spune-i o povestire sfântă în timpul 
cinei. Mama să-i povestească aceeaşi 
istorisire din nou. Apoi, după ce a 
auzit-o de mai multe ori, 
cere-i-o să o povestească 
şi el.” Apoi Sfântul în- 
deamnă să-i învăţăm pe 
copii cântări duhovni- 
ceşti şi să le cântăm îm- 
preună la începutul şi la 
sfârşitul mesei. 


Un pic de cântare 


E clar că mulţi părinţi se 
folosesc de mesele din 
familie, în special de cină 
- când se presupune că 
sunt toţi acasă şi pot 
mânca împreună -, ca să 
stea împreună, să vorbească, este un 
timp de socializare în familie. Aşa- 
dar, ideile Sfântului loan Gură de 
Aur sunt exact opusul a ceea ce fac 
majoritatea: adică să nu vorbim de- 
loc între noi, să nu îi întrebăm pe 
copii cum a fost la şcoală, să nu 
schimbăm impresii între noi, părin- 
ţii? 


Hm... partea cu cântatul m-am gân- 
dit că nu va fi greu de făcut. In fami- 
lia noastră se cântă mult şi copiii au 
învăţat uşor cântări bisericeşti. Aşa 
că, bucuroasă, i-am anunţat pe ai 
mei că vom cânta la începutul 
cinei şi la sfârşit. Câte un frag- 
ment de psalm sau Cuvine-se ori 
Apărătoare. A funcţionat, căci ne 
place muzica, după cum v-am zis. Şi 
parcă mesele au devenit mai plăcute 
după cântare, chiar dacă cel mic ne 
deranja de multe ori... 


Însemnările unei mame 


Vorbiţi între voi în psalmi şi în 
laude ... 


Dar cum să fac să citim în timpul 
mesei??? Sau să vorbim ceva duhov- 
nicesc??? Ce anume? Cum şi cine să 
înceapă? Pe de altă parte, chiar dacă 
aş alege un subiect sau o carte du- 
hovnicească interesantă, copiii se 
vor plictisi curând. 


Îmi amintesc de copilăria mea: buni- 
cul ne citea din Scriptură, dar eu 
doream să-i povestesc despre ispră- 
vile mele de la joacă. Însă nu puteam 
să-l întrerup şi tot aşteptam, şi aş- 
teptam, până când era gata masa. O 
adevărată tortură! Nu! Aşa ceva nu 
voi face în familia mea! 


Şi totuşi cum să fac? Dincolo de toa- 
te temerile, într-o seară am început 
pur şi simplu să citesc. Cred că aces- 
ta este primul pas: să începi! ÎI ţi- 
neam pe cel mic în braţe și am luat o 
carte de povestiri duhovniceşti. So- 
ţul şi ceilalți copii m-au ascultat. 
Când au terminat cu toţii, soţul l-a 
luat pe bebe şi am putut mânca şi 
eu. Oricum nu mâncam în timpul 
mesei din cauza celui mic, aşa că 
măcar le-am citit celorlalţi un pic. 


Viaţa în familie 


Cred că acesta este primul secret: le- 
am citit doar un pic. Un pic a în- 
semnat un paragraf, maxim două. Şi 
am observat că timp de un paragraf, 
toată lumea a fost atentă. Deci regu- 
la citirii la masă este să ştii să te 
opreşti la timp. Să extragi un para- 
graf dintr-o predică sau să te opreşti 
cu povestirea, ca ei să-şi dorească să 
audă urmarea şi aceasta să o citiți 
împreună la culcare. 


Şi mai e un secret: am 
început să citesc ime- 
diat cum s-au aşezat 
toţi la masă, când erau 
ocupați să mănânce în 
tăcere. Nu aşteptaţi prea 
mult, căci apoi intervine 
„mai vreau din aceea”, 
„îmi trebuie apă” şi alte 
obstacole care apar pe 
cum masa înaintează. 


Am mai observat ceva: că 
dacă ceea ce citesc nu este 
interesant în primul rând 
pentru mine, copiii vor 
simţi rapid aceasta şi va 
începe „foiala” şi gălăgia. 
Aşadar, trebuie să aleg ceva ce să 
citesc cu drag! Aşa că o vreme le-am 
citit din Proloage, despre câte un 
sfânt, pe scurt. Apoi câte o întâmpla- 
re din Vechiul Testament. Apoi câte 
un cuvânt cu o întâmplare de la 
Sfinţi Părinţi. Pentru mine aceasta 
înseamnă că trebuie să mă pregă- 
tesc un pic înainte. E ca la bucă- 
tărie: nu poţi încropi o masă la mi- 
nut, ci trebuie timp şi efort să o pre- 
găteşti, ca să fie gustoasă şi hrăni- 
toare. 


Aceasta a fost jertfa mea: să-mi fac 
timp în fiecare zi (nu mult, dar să 
găsesc acest timp!) pentru a le dărui 
celor din familie nu doar mâncare 
pentru trup, ci şi hrană pentru sufle- 
te aleasă cu grijă pentru ei. Dar a 
meritat! 


(va urma) 

Pr. Ilarion Felea 


Cristal de bismut 


Reproducem aici o parte din gândurile Părintelui Felea aşternute în scopul dovedirii existenţei lui 


Dumnezeu prin analizarea unora dintre creaţiile Sale. Sunt asocieri simple şi totuşi surprinzătoare, 


cu argumente ştiinţifice solide, din care transpar dragostea Părintelui şi sensibilitatea inimii sale. 


S: lămurim în conştiinţă credinţa 
în Dumnezeu, prin studiu ştiinţific. 


De pildă, este foarte interesantă 
naşterea, formarea şi creşterea eris- 
talelor, tot pietre şi acestea. Toate 
cristalele se formează după legi mi- 
nunate şi după planuri prestabilite. 
Totul merge în ordine şi nimic la 
întâmplare. Fiecare moleculă şi 
„fiecare atom este un mic sistem pla- 
netar”, în care toţi electronii se 
mişcă şi se rotesc după aceleaşi legi, 
ca şi planetele marelui univers. Ace- 
laşi plan grandios îl întâlnim în mi- 
crocosmos ca și în macrocosmos. În 
zidirea corpurilor de cristale avem 
una dintre cele mai adânci taine ale 
naturii, una dintre cele mai mari 
minuni ale lumii. Cine face şi cum 
face de atomii în corpurile crisţaline 
se aşază în şiruri drepte, la distanţe 
stabilite, în unghiuri constante, după 
felul atomilor şi după presiunea care 
se exercită asupra lor?... Să luăm de 
pildă un cristal de sare: are 6 feţe 
egale, 8 colţuri egale şi 12 muchii 
fiecare exact de 90%. Oricât am sfăr- 
ma-o la o cercetare cu microscopul, 
îi găsim aceleaşi forme, feţe şi unghi- 
uri. Mai mult. Corpurile minerale se 
compun din anumite reţele atomice, 
ca şi blocurile de case din scheletele 
de fier sau beton armat. Fiecare bu- 
cată minerală se cristalizează în reţe- 
lele proprii firii sau neamului său. 
Fiecare om la locul lui; fiecare atom 
în ţara lui şi în casa lui, după struc- 
tura lui. Elementele sau substanţele 
străine nu se pot integra şi asimila în 


corpul cristalului. Pentru corpurile 
străine şi pentru toate impurităţile, 
cristalul aranjează anumite 
„gettouri”, locuri izolate în interiorul 
lui, în care se depozitează toate... 
minoritățile. 


Alte minunăţii de-ale cristalelor: 
vaporii de apă, surprinşi rebeli 
prin văzduh, sub privirea şi sub su- 
flarea duşmănoasă a gerului, se 
schimbă în fulgi de zăpadă, frumoşi 
din cale afară. Fiecare fulg este o stea 
cu şase colţuri şi fiecare stea are alte 
şi alte forme, variate, dar toate sime- 
trice. Toate braţele stelelor sunt ega- 
le şi întretăiate cu unghiuri de 60%. 


Alta: cărbunele sau cristalul de 
diamant şi de grafit are aceeaşi con- 
stituţie şi compoziţie internă, şi to- 
tuşi câtă deosebire. Diamantul e 
transparent, curat, plin de flori şi de 
străluciri, care la lumină ard ca nişte 
„flăcări vii şi reci”. Grafitul e negru, e 
un simplu cărbune cu care scriem. 
Deosebirea o constituie densitatea 
lor, distanţele dintre atomi. La dia- 
mant densitatea e mai mare, la grafit 
e mai mică. Atât. 


Toate mineralele îşi au vârsta lor, 
cântecul lor, glasul lor, prin care te 
poţi înţelege cu ele. Unul cântă fru- 
mos; altul n-are auz muzical; unul e 
moale și se sfarmă; altul e dârz şi 
zgârie; unul e „boier de viţă veche” şi 
scump, altul e călcat în picioare, ca 
orice obiect ieftin; unul trăieşte mai 
mult, altul mai puţin, dar toate sunt 
supuse schimbării şi morţii, ca şi 
oamenii. 


Ceea ce minunează mai mult din 
studiul mineralelor este regularita- 
tea lor internă. Deşi corpuri neîn- 
sufleţite, încremenite, totuşi sunt 
pline de puteri şi de planuri după 
care se formează, cresc şi mor. Ţin 
perfect la individualitatea, indepen- 
denţa şi puritatea lor; trăiesc după 
legi fixe şi inteligente, şi se supun 
lor. În construcţia casei lor veneticii, 
străinii, nu pot face ce vreau, ci se 
aşază acolo unde primul ocupant îi 
forțează să stea. Ca cel mai iscusit 
chimist, ele îşi selecționează hrana, 
şi ca în societatea cea mai perfectă, 
fiecare om, fiecare atom, este aşezat 
la locul ce i se cuvine. În felul acesta 
întâmplarea este exclusă din lumea 
mineralelor, dar în schimb se întâl- 
neşte la fiecare pas atotputernică şi 
atotstăpânitoare: legea, planul, ordi- 
nea şi armonia suverană, adică raţiu- 
nea. 


Altă dovadă despre întocmirea înţe- 
leaptă şi minunată a lumii: ploaia, 
fără de care s-ar usca toată vegetaţia 
pământului. Să admitem că anual 
cade pe pământ un strat de înălțimea 
unui metru şi că înălțimea norilor de 
la care cade ploaia ar fi de 3000 
metri. Ca să facă omul acest lucru, i- 
ar trebui 15 sute de miliarde cai, care 
să lucreze 6 ore pe zi, lucru cu nepu- 
tinţă, pământul neavând cu ce să-i 
hrănească. 


Toate acestea însă sunt rânduite să 
le facă apa singură. (va urma) 

Pirintele Tihon — Timotei după 
numele de mirean — s-a născut în 
Rusia, în 1884. De la vârsta de 17 
până la 20 de ani, a călătorit pe jos 
pe la marile lavre ale Rusiei, trecând 
prin aproape 200 de mănăstiri. Într- 
un loc s-a chinuit mult, pentru că 
locuitorii de acolo mâncau pâine de 
secară, iar el nu mânca nimic afară 
de pâine de grâu. De aceea se epuiza- 
se de tot. Atunci s-a rugat Preacura- 
tei : „Maica Domnului, te rog să mă 
ajuţi, căci voi muri pe drum înainte 
de a mă face călugăr; nu pot mânca 
această pâine“. N-a apucat să termi- 
ne rugăciunea, că deodată îi apare 
înainte o tânără cu chipul strălucitor, 
îi dă o franzelă şi îndată dispare. Nu- 
şi putea explica ce se întâmplase. 
Abia mai târziu, când a primit o car- 
te cu icoanele făcătoare de minuni 
ale Maicii Domnului din Rusia, şi a 
văzut-o pe Maica Domnului din 
Kremlin, ochii i s-au umplut de la- 
crimi de recunoştinţă și a 

spus: „Această Maica Domnului mi-a 
dat pâinea cea albă”. Şi de atunci o 
simţea pe Maica Domnului mai 
aproape, ca un copil pe mama 
sa. 

Ajungând în Sfântul Munte la vârsta 
de 24 de ani, prima lui metanie a 
fost la Chilia Burazeri, unde a stat 
cinci ani, apoi a plecat la Karulia, 
unde a pustnicit cincisprezece 

ani. De acolo a mers la o altă chilie 
unde a îngrijit de un bătrân. După 
cea murit bătrânelul şi a luat binecu- 
vântarea sa a rămas singur. Deşi a 
fost hirotonit, la chilia sa nu exista 
biserică şi nici bani nu avea, dar avea 
mare credinţă în Dumnezeu. Aşadar 
a făcut rugăciune şi a pornit spre 
Kareia cu încredere în Dumnezeu că 
îi va iconomisi banii necesari pentru 
biserică. Înainte însă de a ajunge la 
Kareia, l-a zărit stareţul Schitului 
Sfântul Prooroc Ilie, l-a chemat şi i-a 


MaxiMina 


Oamenii lui Dumnezeu 


BĂTRÂNUL TIHON, 


părintele duhovnicesc al 
Sfântului Paisie Aghioritul 


spus: „Un oarecare creştin bun din 
America mi-a trimis câţiva dolari, să 
-i dau celui ce n-are biserică ca s-o 
zidească. Sfinţia Ta n-ai biserică, i-ai 
şi construieşte-o.” A lăcrimat Bătrâ- 
nul de emoție şi recunoştinţă faţă de 
Dumnezeu. 

În vremea Sfintei Liturghii, cântă- 
reţului îi spunea să stea în micuțul 
hol, aflat afară de biserică, şi de aco- 
lo să spună „Doamne miluieşte”. 
Când ajungea la Heruvic, Părintele 
Tihon era răpit 20 până la 30 minute 
şi cântăreţul trebuia să repete de 
multe ori heruvicul, până ce auzea 
paşii lui. Când a fost întrebat: „Ce 
vezi Părinte?”, a răspuns: „Pe heru- 
vimi şi serafimi cum slăvesc pe 
Dumnezeu!” Şi continuă spunând: 
„Pe mine, după o jumătate de oră mă 
coboară îngerul meu păzitor şi 
atunci continui Sfânta Liturghie.” 
Pentru Părintele Tihon aproape toa- 
te zilele anului erau ca şi cele ale 
Săptămânii Luminate, căci trăia tot- 
deauna bucuria pascală. Mereu se 
auzea din gura lui: „Slavă Ţie, Dum- 
nezeule, slavă Ţie, Dumnezeule!” Şi 
asta o recomanda şi celorlalţi să 
spună: „Slavă Ţie, Dumnezeu- 
le!” nu numai când o duc bine, dar şi 
când au încercări, pentru că încercă- 
rile le îngăduie Dumnezeu ca medi- 
camente pentru suflet. Mult suferea 
pentru sufletele ce pătimeau în regi- 
mul ateu din Rusia. Spunea cu ochii 
înlăcrimaţi: „Fiule, Rusia încă mai 
are canon de la Dumnezeu, dar va 
trece.” Cuviosul a fost prieten cu 
Sfântul Siluan, care i s-a şi arătat 
când Părintele Sofronie i-a scris pen- 
tru prima dată viaţa, şi i-a spus: 
„Acest binecuvântat Părinte Sofronie 
mi-a adus multe laude. N-aş fi vrut 
aceasta.” 

Părintele Tihon şi-a săpat singur 
mormântul, şi-a pus şi crucea, pe 
care tot el a făcut-o, scriind pe 

ea: „Păcătosul Tihon, ieromonah, 60 


de ani în Sfântul Munte. Slavă Ție, 
Dumnezeule”. 

Părintele Paisie Aghioritul povesteş- 
te despre părintele Tihon: „Într-o zi 
din cele de pe urmă ale sale, am ieşit 
afară să-i aduc puţină apă. Când am 
deschis din nou uşa şi am intrat în 
chilia lui, m-a privit cu uimire şi mi- 
a spus: — Tu eşti Sfântul Serghie? — 
Nu, Părinte, sunt Paisie. — Fiule, 
acum au fost aici Maica Domnului, 
Sfântul Serghie şi Sfântul Serafim. 
Unde s-au dus? Am înţeles că se în- 
tâmplă ceva neobişnuit şi l-am între- 
pat: — Ce ţi-a spus Maica Domnului? 
— Că va trece Praznicul şi după ace- 
ea mă va lua.” Era după amiază, 
ajunul Naşterii Prea Sfintei Născă- 
toare de Dumnezeu, 7 septembrie 
1968, şi după trei zile, la 10 septem- 
brie, Părintele Tihon s-a odihnit în 
Domnul. 

În penultima zi Starețul i-a spus Pă- 
rintelui Paisie: — Mâine voi muri şi 
vreau să nu dormi, ca să te binecu- 
vintez. „În seara aceea s-a ostenit şi 
timp de trei ore fără întrerupere şi-a 
ţinut mâinile pe capul meu, m-a bi- 
necuvântat şi apoi mi-a spus: — Dul- 
cele meu Paisie, noi, fiule, vom 
avea dragoste în vecii vecilor; 
dragostea noastră este scum- 
pă. Tu vei face rugăciune de aici, şi 
eu voi face din cer. Cred că mă va 
milui Dumnezeu, pentru că în 60 de 
ani de călugărie, fiule, am spus me- 
reu: Doamne Lisuse Hristoase, milu- 
ieşte-mă! Şi mai spunea: — Eu voi 
liturghisi de acum în rai. Tu să te 
rogi de aici şi eu voi veni în fiecare 
an să te văd. Apoi s-a stins încet- 
încet, ca o candelă”. 


Binecuvântările Părintelui Tihon să 
ne ajute în anii cei grei prin care tre- 
cem. Amin! 

I.-G. 

Pe drumul istoriei (7) 

MUSULMANII ÎNCEP CUCERIRILE 


- secolul al VIl-lea - 


Ierusalimul este cucerit de păgâni de două ori în acest 
secol, ceea ce a însemnat o mare lovitură pentru creş- 
tini. Musulmanii încep să-şi întindă teritoriile cucerite 
de la bizatini, în primul rând în Africa, dar de acolo 
încep să amenințe Constantinopolul. 


Anul 600 Scara dumnezeiescului urcuş este scrisă 
de Sfântul Ioan Scărarul; Sfântul Grigorie Dialogul in- 
spiră apariția cântării gregoriene prin intermediul re- 
formelor sale liturgice. 


- 601 Augustin îl converteşte pe Regele Ethelbert din 
Kent şi înfiinţează scaunul episcopal din Canterbury. 


- 610 Împăratul Heraclie schimbă limba oficială a 
imperiului din latină în greacă, care era deja lin- 
gua franca majorităţii populaţiei. 


- 614 Perşii, sub conducerea lui Chosroe al II-lea, cuce- 
resc şi jefuiesc Ierusalimul; Biserica Sfântului Mor- 
mânt este deteriorată într-un incendiu, Sfânta Cruce 
este capturată şi peste 65 ooo de creştini din Ierusalim 
sunt masacrați. 


- 620 Slavii atacă Tesalonicul. 


- 626 Este scris Imnul Acatist către Maica Dom- 
nului, după eliberarea Constantinopolului de sub asedi- 
ul a 80 000 de avari şi slavi şi al flotei persane. 


- 627 Împăratul Heraclie îi înfrânge definitiv pe perşi 
în Bătălia de la Ninive, încercuindu-le capitala, Ctesip- 

hon, recuperând Sfânta Cruce, şi sfărâmând puterea di- 
nastiei sasanide. 


- 630 A doua Înălţare a Sfinte Cruci: Împăratul 
Heraclie intră în Ierusalim, aducând Crucea Domnului 
Iisus Hristos cu mare solemnitate în Biserica Învierii 
împreună cu patriarhul Zaharia (609-633). 


- 636 Cucerirea Ierusalimului de arabii musul- 
mani. 


- 640-642 Musulmanii cuceresc Siria şi Egiptul. 
- 649 Arabii invadează Ciprul. 


- 650 Înfrângerea finală a arianismului prin convertirea 
lombarzilor la creştinismul ortodox. 


- 653 Papa Martin 1 este arestat din porunca împăratu- 
lui bizantin Constans II. 


- 662 Sfântul Maxim Mărturisitorul trece la Domnul în 
exil. 


- 669—78 Primul asediu arab al Constantinopo- 
lului; la bătălia de la Syllaeum, în anul 677, flota arabă 
este distrusă de bizantini cu ajutorul focului grecesc, 
punând capăt amenințării arabe iminente în Europa ră- 
săriteană. 


- 680-681 Al Șaselea Sinod Ecumenic, ţinut la 
Constantinopol, condamnă monotelismul şi stabileşte ca 
învăţătură a Ortodoxiei hristologia Sfântului Maxim 
Mărturisitorul. 


- 680 Este fondat Primul Țarat Bulgar. 


- 685 Primii monahi se stabilesc la Muntele At- 
hos. 


- 691 Budismul devine religia de stat în China. 


- 698 Arabii formează un imperiu ce se întinde din Car- 
tagina până la hotarele Constantinopolului. Începe per- 
secuţia neoficială anti-creştină în China. 


Să mai amintim câteva invenţii ale acestui veac: peria 
de dinţi în Arabia, porţelanul și un ventilator acţionat 
prin forţa apei în China, focul grecesc - foto jos (produs 
incendiar folosit de navele bizantine), aruncător de flă- 
cări în Siria. 

Rugăciunea Sfântului Paisie 


MaxiMina 


și polițistul 


Oaza am fost la Părintele Paisie şi 
l-am rugat să-mi spună ce rugăciune 
să mai fac, căci eram tânăr (aveam 
25 de ani) şi ispitele se tot înmulţeau 
în viaţa mea. 


EI îmi zice atunci: 


- Ce să-ţi mai spun eu, că ţi-au spus 
destul Iacov (Sf. Iacov Tsalikis — 
n.n.) şi Eumenie (Sf. Eumenie — 
n.n.)? 


- Spuneţi-mi şi sfinţia voastră, să-mi 
amintesc de acum înainte. Fi mi-au 
spus să citesc Psaltirea. 


- Şi nu ţi-e de-ajuns? Spune Doamne 
Iisuse... 


- Dar când eşti într-un impas, nu mă 
las eu, ce rugăciune să spun? 


Atunci Părintele Paisie mi-a zâmbit: 


- De aceea te iubesc eu pe tine, pen- 
tru că eşti „necruţător” şi nu te mul- 


ţumeşti doar cu câte un răspuns, ci 
mereu vrei mai mult. Îţi voi spune ce 
fac eu când vin dracii mâniei sau 
sunt situaţii grele: spun rugăciunea 
pe care preoţii o zic într-un anumit 
moment la Liturghie: „Mare este 
numele Sfintei Treimi! Preasfântă 
Născătoare de Dumnezeu, acoperă- 
ne pe noi!” . 


Când am început să vorbesc oameni- 
lor, le-am spus și despre această 
scurtă rugăciune pe care mi-a dat-o 
Sf. Paisie. Un poliţist din Ioanina a 
ascultat pe internet predica în care 
vorbeam despre această rugăciune. 
Vedeţi că tehnologia are şi părţi bu- 
ne, cuvântul lui Dumnezeu călăto- 
reşte dintr-o parte în alta, ajutând 
oameni, numai să ştim noi să folo- 
sim pentru bine tehnologia. 


Apoi polițistul mi-a spus că era cu 
nişte colegi de serviciu într-o noapte 
şi au găsit un bărbat căzut pe drum, 
avea probleme cu inima. Au chemat 
repede salvarea şi medicii au început 


să-l resusciteze, însă când îşi reve- 
nea, când iar cădea în leşin. Apoi un 
medic i-a spus poliţistului: să ştiţi că 
îl pierdem. 


Acest poliţist era foarte evlavios şi 
nu s-a pierdut cu firea, ci a început 
să zică rugăciunea Sfântului Paisie 
pentru situaţii-limită: : „Mare este 
numele Sfintei Treimi! Preasfântă 
Născătoare de Dumnezeu, acoperă- 
ne pe noi!”.. 


Ceilalţi de faţă l-au întrebat: Eşti 
poliţist sau preot? Iar el a răspuns 
simplu: sunt un poliţist care are în- 
credere în preoți. 


Nu mult după aceasta bărbatul şi-a 
recăpătat cunoştinţa și a putut să se 
ridice. I-au zis să meargă la spital 
pentru analize, dar el nu a vrut, spu- 
nând că se simte bine. Şi așa a fost. 
Medicii au recunoscut că el şi-a reve- 
nit datorită rugăciunii poliţistului. 


Mitropolitul Neofit de Morphou 


Minunea nașterii unor 
gemeni în Uganda 


A 

I 21 ianuarie anul acesta, într-un sătuc din Uganda a 
avut loc un botez în masă, fiind botezați 20 de oameni de 
către episcopul Silvestru al Ugandei (care ţine de Patriar- 
hia Ortodoxă a Alexandriei). 


Printre aceştia au primit botezul doi gemeni, născuţi în 
toamna anului trecut. Tatăl lor a dat mărturie despre mi- 
nunea petrecută cu cei doi copilaşi. 


Când au aflat că vor avea gemeni, părinţii copiilor s-au 
bucurat mult. Ei sunt creştini ortodocşi, dar nu prea ve- 
neau la biserică până la această întâmplare. 


Înainte cu o lună de naştere, mama a mers la spital să 
facă un control prenatal cu ultrasunete, însă medicii i-au 
zis că este nevoie neapărat de operaţie, întrucât copiii 


sunt în pericol, din cauza poziţiei nepotrivite pe care o au 
în uter. 


Tatăl a început să adune bani pentru operaţie. Dar şi-a 
amintit de Dumnezeu şi a mers cu soţia la preotul din 
satul lor să-i facă rugăciune. Părintele le-a citit mai multe 
rugăciuni şi la urmă i-a dat femeii agheasmă să bea până 
la naştere, ceea ce a şi făcut. 


În ziua stabilită pentru cezariană, tatăl a uitat banii acasă 
şi pe când s-a întors după ei a primit un telefon de la spi- 
tal. Medicii erau uluiţi că soţia sa a născut natural şi copiii 
erau sănătoşi. 


Părinţii au înţeles că Dumnezeu a făcut o minune cu ei, 
iar în 21 ianuarie i-au botezat pe micuţi. 


